stanford-oval/wikipedia huggingface dataset:
דריל זאנוק
תולדות חייו

נולד בוואהו, נברסקה, בגיל שש עבר עם אמו ללוס אנג'לס, על מנת לשפר את בריאותו באקלים נוח יותר. ב-1918, בגיל 16 בלבד התגייס לחיל המשלוח האמריקאי ונלחם בצרפת במלחמת העולם הראשונה. לאחר ששב עסק במשרות שונות במקביל לכתיבת תסריטים. ב-1922 מכר את התסריט הראשון שלו לוויליאם ראסל ואת השני לאירווינג תלברג, דבר שפתח לו את השער לעבודה באולפני האחים וורנר, שם כתב בין השאר תסריטים לסרטי רין טין טין הפופולריים. ב-1924 נשא לאשה את השחקנית וירג'יניה פוקס (Virginia Fox; 1902-1982), הוא התגרש ממנה ב-1956. בשנת 1929 עבר למשרת ניהול והיה שותף לייסוד האקדמיה האמריקאית לקולנוע וב-1931 היה לראש מחלקת ההפקה באולפנים. ב-1929 היה הסרט "ד'יזראלי" בהפקתו (יחד עם ג'ק וורנר) מועמד לפרס אוסקר לסרט הטוב ביותר. ב-1932 שב והיה מועמד לפרס על סרטו "רחוב 42".
ב-1933 עזב את האחים וורנר על מנת להקים את "סרטי המאה ה-20" יחד עם ג'וזף שנק (Joseph Schenck) ויליאם גוץ (William Goetz). באותה שנה הפיק את הסרט "בית רוטשילד", שהופץ על ידי יונייטד ארטיסטס, הסרט היה מועמד לאוסקר לסרט הטוב ביותר. שנה לאחר מכן הפיק את הסרט "עלובי החיים" שהיה מועמד אף הוא לפרס אוסקר.
ב-1935 התמזגו אולפני "פוקס" ואולפני "סרטי המאה ה-20" ליצירת אולפני "פוקס המאה ה-20". רשמית היה זאנוק סגן-נשיא, אך נקט גישה מתערבת בכל הקשור בעריכה והפקה ואף בליהוק שחקנים וניהולם. ב-1937 היה מועמד לפרס אוסקר עבור הסרט "In Old Chicago", באותה שנה קיבל את הפרס לזכר אירווינג תלברג מן האקדמיה האמריקאית לקולנוע, ב-1938 היה מועמד לפרס ההפקה על "Alexander's Ragtime Band" וב-1940 על "ענבי זעם", באותה שנה הפיק גם את אות זורו בכיכובו של טיירון פאואר. ב-1941 זכה לראשונה באוסקר עבור הסרט "מה יפית עמק נוי". באותה שנה הפיק את הסרט דם וחול עם טיירון פאואר וריטה הייוורת' ו"דרך הטבק" לפי ספרו של ארסקין קולדוול.
במלחמת העולם השנייה גויס במינוי קולונל בחיל הקשר האמריקאי להפקת סרטי תעמולה ולוחמה פסיכולוגית במסגרת המאמץ המלחמתי. ב-1944 היה סרטו "Wilson" מועמד לאוסקר וב-1946 היה מועמד סרטו "חוד התער". ב-1947 זכה באוסקר שנית עם סרטו "הסכם ג'נטלמני". ב-1949 היה מועמד לאוסקר בפעם העשירית עם סרטו "טייסי השחקים". ב-1950 זכה בפעם השלישית והאחרונה באוסקר על הסרט "הכל אודות חוה". ב-1952 הפיק את "ויוה זפאטה!".
ב-1956 התגרש מאשתו, עזב את אולפני פוקס ויצא לאירופה. הוא קידם את הקריירות של שחקניות שונות ששבו את ליבו, בהן הזמרת הצרפתייה ז'ולייט גרקו. ב-1962 שב לארצות הברית לתפקיד מנהל אולפני פוקס, במסגרת ההפקות הבעייתיות של הסרטים עתירי התקציב והכוכבים "היום הארוך ביותר" (שהיה מועמד לאוסקר) ו"קלאופטרה" הדיח את המנהל והמפיק ספירוס סוקרס ומונה לנשיא האולפנים תחתיו. את בנו ריצ'רד זאנוק מינה לראש מחלקת ההפקה. זאנוק פרש ב-1971. היה חבר במסדר הבונים החופשיים ואח בלשכת "Mount Olive" מספר 506 בקליפורניה.
פרסי האקדמיה

| שנה | תוצאה | קטגוריה | סרט |
| --- | --- | --- | --- |
| 1929–1930 | מועמד | הסרט הטוב ביותר | Disraeli |
| 1932–1933 | מועמד | הסרט הטוב ביותר | רחוב 42 |
| 1934 | מועמד | הסרט הטוב ביותר | בית רוטשילד |
| 1935 | מועמד | הסרט הטוב ביותר | Les Misérables |
| 1937 | מועמד | הסרט הטוב ביותר | In Old Chicago |
| 1938 | מועמד | הסרט הטוב ביותר | Alexander's Ragtime Band |
| 1940 | מועמד | הסרט הטוב ביותר | ענבי זעם |
| 1941 | זכייה | הסרט הטוב ביותר | מה יפית עמק נוי |
| 1944 | מועמד | הסרט הטוב ביותר | Wilson |
| 1946 | מועמד | הסרט הטוב ביותר | חוד התער |
| 1947 | זכייה | הסרט הטוב ביותר | הסכם ג'נטלמני |
| 1949 | מועמד | הסרט הטוב ביותר | טייס השחקים |
| 1950 | זכייה | הסרט הטוב ביותר | הכל אודות חוה |
| 1956 | מועמד | הסרט הטוב ביותר | המלך ואני ("Darryl F. Zanuck presents" is seen in the opening credits) |
| 1962 | מועמד | הסרט הטוב ביותר | היום הארוך ביותר |
הערות שוליים

↑  Darryl F. Zanuck, Hollywood Walk of Fame, ‏2019-10-25 (באנגלית אמריקאית)
↑  פרס אירווינג תלברג הראשון
↑  Darryl F. Zanuck, IMDb
| --- | --- |
בקרת זהויות :  NLI: 987007270233205171  PLWABN: 9810570607405606  BIBSYS: 90724019  BNE: XX1084736  BnF: cb12043173g (data)  CiNii: DA13247731  GND: 120859998  ISNI: 0000 0001 1025 5064  LCCN: n80082423  NARA: 10568712  NDL: 00621681  NLA: 35233964  NTA: 070688087  RERO: 02-A003995440  SNAC: w6pn99hf  SUDOC: 028636694  Trove: 875526  VIAF: 41858225   WorldCat (עם VIAF): 41858225
גסור

| --- | --- |

הנוף הנשקף מההר באמצע הטיפוס
 מידע כללי
 גובה:  2,708 מטר
 מדינה:  שווייץ 
 מיקום:  שווייץ שווייץ, קנטון ברן
 רכס הרים:  האלפים הברניים
 אורך הרכס:  100 קילומטר
 קואורדינטות:  46°30′38.8″N 7°31′11.4″E﻿ / ﻿46.510778°N 7.519833°E﻿ / 46.510778; 7.519833
  (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גסור(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.גסור(למפת ברן רגילה) ברן ביל/ביין תון בורגדורף לנגנטל שפיץגסור(למפת ברן מוגדלת) ברן ביל/ביין תון בורגדורף לנגנטל שפיץגסור
 
גסור (Gsür) הוא הר ברכס האלפים הברניים המתנשא לגובה של 2,708 מטר מעל פני הים, וממוקם בקנטון ברן בשווייץ.
גאוגרפיה

גסור הוא ההר השישי מצפון והשני מדרום, ברכס ההרים המפריד בין העמקים קנדר (Kandertal) ופרוטיג (Frutigtal) לבין העמקים זימן (Simmental) ודיאמטיג (Diemtigtal), המתחיל בהר ניזן שצופה על העיר שפיץ ואגם תון, וכולל מלבד גסור את ההרים פרומברגהורן, דרוננגאלם, הוניזן, מאנליפלואה ואלבריסטהורן.
ההר שוכן בין הר המאנליפלואה מצפון וההר אלבריסטהורן מדרום.
למרגלות ההר בעמק פרוטיג ממוקמת העיירה אדלבודן (Adelboden).
האוונג'רס מתפרקים

| --- | --- |

עטיפת החוברת Avengers #503 מדצמבר 2004. אמנות מאת דייוויד פינץ'.
 מידע קומיקס
 יוצר:  כותבים: בריאן מייקל בנדיס, רוברט קירקמן, פול ג'נקינס, ג'ון ג'קסון מילר, מייק אומינג, כריסטופר פריסט, מארק ריקטס ומארק וייד מאיירים: ג'ו בנט, ג'ים צ'ונג, אוליבייה קויפה, אנדריאה די ויטו, סקוט איטון, סטיב אפטינג, דייוויד פינץ', גארי פרנק, דייוויד מאק, אלכס מאליב, מייק מאיו, סטיב מקניבן, פאקו מדינה, מייק אומינג, ג'ורג' פרז, אריק פאוול, אומברטו ראמוס, דריק רוברטסון, מייקל ריאן, לי וויקס ומייק וויירינגו
 סוגה:  קומיקס
 תקופת פרסום מקורית:  אוגוסט 2004 – ינואר 2005 (כ־154 ימים)
 סינדיקציה:  מארוול קומיקס
 ארץ מקור:  ארצות הברית 
 שפת המקור:  אנגלית 
 מספר החוברות:  28
 
האוונג'רס מתפרקים (באנגלית: Avengers Disassembled) הוא אירוע קרוס-אובר ביקום מארוול שפורסם בחוברות הקומיקס האוונג'רס, ספיידרמן וארבעת המופלאים על ידי חברת מארוול קומיקס בין אוגוסט 2004 לינואר 2005 למשך 28 חוברות. את הסיפור כתב בין היתר בריאן מייקל בנדיס, באיורם של אמנים שונים כגון אוליבייה קויפה, ג'ים צ'ונג וסטיב אפטינג.
אירוע זה מתמקד בפירוקה של קבוצת גיבורי-העל האוונג'רס ותיאור חוויותיהם של אלו אשר שרדו מהקבוצה. לאירוע זה יצאו שני אוגדנים, כאשר הראשון מרכז אותם והשני עוקב אחר איירון מן, תור וקפטן אמריקה. האירוע השפיע רבות על יקום מארוול והכין את הקרקע לאירועי בית אם. שם האירוע מתייחס לקריאת הכנף של האוונג'רס, "האוונג'רס התאספו!" (!Avengers Assemble).
עלילה

הסיפור מתחיל כאשר חיישני האבטחה של אחוזת האוונג'רס מזהים פולש, המתגלה כג'ק לבבות. כאשר איש הנמלה הולך לקבל את פניו, נוצר פיצוץ שהורג את איש הנמלה ואת ג'ק, ומחריב חצי מאחוזת האוונג'רס. ויז'ן האנדרואיד מרסק את מטוס הקבוצה, ותוקף את ניצולי הפיצוץ בכך שמשחרר יחידות אולטרון. במהלך המתקפה, הענקית הירוקה נכנסת למצב של טירוף והורסת את ויז'ן. איירון מן מתנהג כשיכור ומאיים להרוג את שגריר לטבריה, וגיבורים אחרים כדרדוויל מגיעים למקום. לפתע, צי ספינות של הקרי מגיע, והוקאיי מקריב את חייו למען הקבוצה.
לבסוף, דוקטור סטריינג' מגלה כי מכשפת השני היא זו שעמדה מאחורי המתקפות הללו, אך לא ידוע האם מעשיו של ויז'ן הם באשמת מכשפת השני או בגלל פרוטוקול ראשוני של אולטרון. מה שעמד מאחורי מעשיה של מכשפת השני היה שיגעונה כתוצאה מאובדן ילדיה, שנשמותיהם היו חלקים מנשמתו של השד מפיסטו. כל שימוש בכוחותיה - שינוי מרקם המציאות - הביא אותה קרוב יותר ויותר למצב של טירוף, עד שהאמינה כי האוונג'רס גזלו ממנה את ילדיה. לאחר שקפטן אמריקה מנסה להסביר לה את חומרת המצב, האוונג'רס ודוקטור סטריינג' משאירים את מכשפת השני במצב טראנס בעזרת שימוש בעין של אגאמוטו - קמע הכוח בו משתמש דוקטור סטריינג'. מגנטו לוקח אותה תחת חסותו, ומודה על טעויותיו.
מתגלה כי טוני סטארק התדרדר לאלכוהוליזם, והיות ששיקום האחוזה עלה כסף רב, הוא יפסיק לממן את קבוצת האוונג'רס. "תעשיות סטארק"  נפגעה, קבוצת האוונג'רס נאלצה להתפרק, ואלפי אזרחים התאספו וחלקו כבוד אחרון לקבוצה שהגנה עליהם במשך שנים.
השלכות

בעקבות אירוע זה, הרצת האוונג'רס הראשית הוחלפה בהרצת האוונג'רס החדשים, ופורסם גיליון תחת השם Avengers: Finale המסכם את האירוע. בעקבות האירוע הוקמה קבוצת האוונג'רס הצעירים, שחבריה קשורים לאוונג'רס: סטאטור היא בתו של איש הנמלה, סקוט לאנג; ויקאן וספיד הם גלגולי הנשמות של בניה של מכשפת השני; איירון לאד הוא גרסה צעירה מהעתיד החלופי של קאנג הכובש; פטריוט הוא נכדו של איזאיה בראדלי ומעין ממשיך דרכו של קפטן אמריקה, האלקלינג הוא בנו של מאר-וול, וקייט בישופ היא מחליפתו של הוקאיי.
עלילת האירוע המשיכה בדפי אקסקליבר, בהם מגנטו וצ'ארלס אקסבייר ניסו להרגיע את מכשפת השני ללא הצלחה, מה שהוביל לאירועי בית אם. האירוע נחשב לראשון בסדרה ארוכה של אירועים עגומים: בית אם, השמדה, כוכב הענק הירוק, מלחמת אזרחים, מלחמת-עולם הענק הירוק, אקס-מן: תסביך משיח, אנו עומדים מופרדים, פלישה סודית, הייעוד הגלוי, שלטון אפל, אקס-מן: אוטופיה, אקס-מן: מלחמת המשיח, אומת אקס ונקרושה, כשכולם מובילים למצור, עידן הגיבורים ואקס-מן: הביאה השנייה.
חברי האוונג'רס שנהרגו הוחזרו כולם לחיים; הוקאיי חזר לחיים הודות לאירועי בית אם, ג'ק לבבות הוחיה על ידי פרויקט פגסוס, ויז'ן נבנה על ידי איירון מן לקראת אירוע הפחד עצמו ואיש הנמלה חולץ מהפיצוץ על ידי מסע בזמן של חברי האוונג'רס הצעירים.
דניאל גרינברג (מחנך)

| --- | --- |
אין תמונה חופשית
 לידה:  28 בספטמבר 1934 
 פטירה:  2 בדצמבר 2021 (בגיל 87) 
 מדינה:  ארצות הברית 
 מעסיק:  אוניברסיטת קולומביה 
 
דניאל גרינברג (באנגלית: Daniel Greenberg;‏ 28 בספטמבר 1934 – 2 בדצמבר 2021) היה פרופסור אמריקאי לפיזיקה באוניברסיטת קולומביה. נמנה עם מייסדי בית הספר סדברי ואלי שבפריימינגהאם, מסצ'וסטס, בארצות הברית. גרינברג כותב טור בעיתון יומי. בעשורים האחרונים השתתף בכתיבתם ועריכתם של מספר ספרים על הדגם החינוכי של בית הספר.
ספרו "בית הספר סדברי ואלי: לגדול במקום אחר" (הוצאת המכון לחינוך דמוקרטי, 2002) תורגם לעברית.
ראו גם

בית הספר סדברי ואלי
גשר פטפי

| --- | --- |

גשר פטפי
 מידע כללי
 סוג:  גשר, גשר מסבך 
 שימוש:  מכוניות וחשמליות
 על שם:  שנדור פטפי 
 מיקום:  בודפשט 
 מדינה:  הונגריה הונגריה
 הקמה ובנייה
 תקופת הבנייה:  ? – 1933-1937   1950–1952
 תאריך פתיחה רשמי:  1952 
 חומרי בנייה:  בטון מזוין
 אדריכל:  פאל אלד'אי הוברט
 מידות
 אורך:  נטו 378 מטר
 מידע טכני
 מפתחים:  5 
 קואורדינטות:  47°28′44″N 19°03′48″E﻿ / ﻿47.47889°N 19.06333°E﻿ / 47.47889; 19.06333
   ארפאדמרגיטהשלשלאותאליזבתהחירותפטפיראקוצידאק פרנץהרכבתהרכבת החדשמגיירי
 
גשר פטפי (בהונגרית: Petőfi híd) הוא גשר מעל נהר הדנובה, זהו הגשר הדרומי ביותר במרכז בודפשט ומהווה חלק מ"השדרה הגדולה" (Nagykörút) העוברת עליו מדרום פשט לדרום בודה. הגשר קרוי על שם המשורר הלאומי ההונגרי שנדור פטפי. הגשר הוקם במקור בין השנים 1933 ו-1937 ונקרא על שמו של העוצר הפשיסטי מיקלוש הורטי. ב-14 בינואר 1945 פוצץ הגשר, ככל גשרי הדנובה, על ידי צבא גרמניה הנאצית הנסוג. הגשר נבנה מחדש לאחר מלחמת העולם השנייה ונחנך מחדש ב-22 בנובמבר 1952 בשמו הנוכחי.
אורך הגשר נטו (ללא כבישי העלייה והירידה ממנו) 378 מטרים ורוחבו 25.6 מטרים. הוא משמש בעיקר תנועת מכוניות וחשמליות. מאז 1990 מהווה הגשר חלק מכביש הטבעת של בודפשט. סמוך לחיבור הגשר בצד פשט ממוקמת תחנת רכבת הפרברים המשרתת את פרברי האי צֶ'פֶּל.
דייהטסו וייק

| --- | --- |

Daihatsu Wake
 מאפיינים כלליים
 נקרא גם:  "Daihatsu Hijet Caddie"  "Toyota Pixis Mega"
 יצרן:  דייהטסו
 שנות ייצור:  2014 ועד היום
 הרכבה:  יפן יפן
 סיווג:  מיקרו מיניוואן
 מרכב:  Front-engine, front-wheel-drive layout (אנ')  הנעה כפולה 4x4
 אורך:  3,395 מ"מ
 רוחב:  1,475 מ"מ
 גובה:  1,835 מ"מ (גובה קבינה פנימי - 1,455 מ"מ)
 משקל:  990-1,060 ק"ג
 בסיס גלגלים:  2,455 מ"מ
 מפרט טכני
 מנוע:  3 צילינדרים, 658 סמ"ק המפיק 52 כ"ס, ב-5,200 סל"ד - (דגם ""DAIHATSU WAKE D, דגם "DAIHATSU WAKE L LEISURE EDITION SA III") (מנוע מסוג "KF-VE type 658cc straight 3 DOHC DVVT")  3 צילינדרים, 658 סמ"ק המפיק 52 כ"ס, ב-6,800 סל"ד   (דגם "DAIHATSU WAKE D SA III", דגם "DAIHATSU WAKE L SA III", דגם "DAIHATSU WAKE L SA III", דגם "DAIHATSU WAKE L LEISURE EDITION SA III")  3 צילינדרים, 658 סמ"ק המפיק 64 כ"ס, ב-6,400 סל"ד - (דגם "DAIHATSU WAKE G TURBO SA III", דגם "DAIHATSU WAKE G TURBO LEISURE EDITION SA III", דגם "DAIHATSU WAKE G TURBO SA III", דגם "DAIHATSU WAKE G TURBO LEISURE EDITION SA III") (מנוע (טורבו, מסוג "KF-DET type 658cc straight 3 DOHC IC turbo")
 הילוכים:  תמסורת אוטומטית מסוג "CVT" (תיבת הילוכים רציפה)
 מהירות מרבית:  130 קמ"ש  140 קמ"ש (מנוע מגדש טורבו)
 צריכת דלק:  23-25 ק"מ ל-ליטר
דייהטסו וייק (באנגלית: Daihatsu Wake, ביפנית: ダイハツ・ウェイク) הוא מיקרוואן ("Microvan" (אנ')) מקטגורית "Kei car" (אנ'), מתוצרת יצרנית הרכב היפנית דייהטסו אשר מיוצר משנת 2014 ועד היום.
מאפיינים

5 דלתות
4 מושבים
דלתות אחוריות - דלתות הזזה
הנעה קדמית
מאפיינים > סוגי הנעה

2x4 - הנעה קדמית
4x4
דגמים > דגמים משנת 2015

"DAIHATSU WAKE L FINE SELECTION SA"
"DAIHATSU WAKE X FINE SELECTION SA"
"DAIHATSU WAKE L FINE SELECTION SA"
"DAIHATSU WAKE X NAMIDENSETSU VERSION SA"
"DAIHATSU WAKE X MONTBELL VERSION SA"
"DAIHATSU WAKE X FINE SELECTION SA"
"DAIHATSU WAKE X NAMIDENSETSU VERSION SA"
"DAIHATSU WAKE X MONTBELL VERSION SA"
דגמים > דגמים משנת 2017

"DAIHATSU WAKE D"
"DAIHATSU WAKE D SA III"
"DAIHATSU WAKE L SA III"
"DAIHATSU WAKE L LEISURE EDITION SA III"
"DAIHATSU WAKE G TURBO SA III"
"DAIHATSU WAKE L SA III"
"DAIHATSU WAKE G TURBO LEISURE EDITION SA III"
"DAIHATSU WAKE L LEISURE EDITION SA III"
"DAIHATSU WAKE G TURBO SA III"
"DAIHATSU WAKE G TURBO LEISURE EDITION SA III"
תמונות

"דייהטסו וייק"
"דייהטסו וייק"
"דייהטסו וייק"
"דייהטסו וייק"
"דייהטסו וייק"
"דייהטסו וייק"
"דייהטסו וייק" דגם "G Turbo"
"דייהטסו וייק"
"דייהטסו וייק"
"דייהטסו וייק" - מבט לתא הנהג
"דייהטסו וייק" - מבט לתא הנהג
ראו גם

דייהטסו
דייהטסו טנטו אקס
דייהטסו טנטו
הערות שוליים

↑  דגם Toyota Pixis Mega autoevolution.com/news/toyota-pixis-mega-is-japan-s-newest-ultra-cute-kei-car-photo-gallery
↑  "דייהטסו וייק" - שנת 2018, מפרט automobile-catalog.com/make/daihatsu/wake/wake_1_2wd/2018
↑  "דייהטסו וייק" tradecarview.com/specifications/daihatsu/wake
↑  "דייהטסו וייק" carnichiwa.com/car-news/daihatsu-wake-ads-make-us-lol-jaw-dropping-moments-for-kei-car-shoppers
↑  "דייהטסו וייק" goo-net-exchange.com/usedcars/DAIHATSU/WAKE
↑  "דייהטסו וייק" - דגמים goo-net-exchange.com/catalog/DAIHATSU__WAKE
↑  דגם DAIHATSU WAKE L FINE SELECTION SA goo-net-exchange.com/catalog/DAIHATSU__WAKE/10098186
↑  דגם DAIHATSU WAKE X FINE SELECTION SA goo-net-exchange.com/catalog/DAIHATSU__WAKE/10098184
↑  דגם DAIHATSU WAKE L FINE SELECTION SA goo-net-exchange.com/catalog/DAIHATSU__WAKE/10098187
↑  [ http://www.goo-net-exchange.com/catalog/DAIHATSU__WAKE/10098182/ דגם DAIHATSU WAKE X NAMIDENSETSU VERSION SA ] goo-net-exchange.com/catalog/DAIHATSU__WAKE/10098182
↑  דגם DAIHATSU WAKE X MONTBELL VERSION SA goo-net-exchange.com/catalog/DAIHATSU__WAKE/10098180
↑  דגם DAIHATSU WAKE X FINE SELECTION SA goo-net-exchange.com/catalog/DAIHATSU__WAKE/10098185
↑  דגם DAIHATSU WAKE X NAMIDENSETSU VERSION SA goo-net-exchange.com/catalog/DAIHATSU__WAKE/10098183
↑  דגם DAIHATSU WAKE X MONTBELL VERSION  goo-net-exchange.com/catalog/DAIHATSU__WAKE/10098181
↑  דגם DAIHATSU WAKE D  goo-net-exchange.com/catalog/DAIHATSU__WAKE/10113058
↑  דגם DAIHATSU WAKE D SA III goo-net-exchange.com/catalog/DAIHATSU__WAKE/10113057
↑  http://www.goo-net-exchange.com/catalog/DAIHATSU__WAKE/10113056/ דגם DAIHATSU WAKE L SA III] goo-net-exchange.com/catalog/DAIHATSU__WAKE/10113056
↑  דגם DAIHATSU WAKE G TURBO SA III goo-net-exchange.com/catalog/DAIHATSU__WAKE/10113054
↑  דגם DAIHATSU WAKE G TURBO SA III  goo-net-exchange.com/catalog/DAIHATSU__WAKE/10113054
↑  דגם DAIHATSU WAKE L SA III goo-net-exchange.com/catalog/DAIHATSU__WAKE/10113062
↑  דגם DAIHATSU WAKE G TURBO LEISURE EDITION SA III goo-net-exchange.com/catalog/DAIHATSU__WAKE/10113053
↑  דגם DAIHATSU WAKE L LEISURE EDITION SA III goo-net-exchange.com/catalog/DAIHATSU__WAKE/10113061
↑  דגם DAIHATSU WAKE G TURBO SA III goo-net-exchange.com/catalog/DAIHATSU__WAKE/10113060
↑  דגם DAIHATSU WAKE G TURBO LEISURE EDITION SA III goo-net-exchange.com/catalog/DAIHATSU__WAKE/10113059
דימתיל סולפוקסיד

| --- | --- |

 
 כתיב כימי:  C₂H₆OS 
 מספר CAS:  67-68-5
 צפיפות:  1.1004 גרם/סמ"ק
 חומציות:  35.1
 
המבנה הכימי של DMSO
דימתיל סולפוקסיד (dimethyl sulfoxide; בראשי תיבות: DMSO) הוא תרכובת אורגנית קטנה המשמשת את האדם כממס אורגני יעיל במיוחד.
היסטוריית סינתזה

DMSO התגלה בשנת 1866 על ידי הכימאי הרוסי אלכסנדר מיכיאלוביץ זייצב לאחר חמצון דימתילסולפיד על ידי חומצה חנקתית. הוא דיווח על התגלית כבר בשנת 1867, אך לא הייתה התעניינות רבה בחומר עד שבשנת 1958 התגלתה תכונת ההמסה שלו.
אנזים דימתיל סולפוקסיד רדוקטז המכיל מוליבדניום המזרז חיזור של דימתיל סולפוקסיד לדימתיל סולפיד.
מבנה ותכונות פיזיקליות

DMSO מורכב משתי קבוצות מתיל (CH3) הקשורות לקבוצת סולפוקסיד (S=O). נקודת ההתכה של DMSO היא 18.5 מעלות צלזיוס ונקודת הרתיחה - 189 מעלות. התרכובת מתחילה לבעור ב-95 מעלות, והיא רעילה למדי וגורמת לגירוי העיניים, העור ומערכת הנשימה.
שימוש

DMSO משמש בתעשייה הכימית כממס בתגובות כימיות רבות וכן כממס של חומרים לקראת בדיקתם בשיטות אנליטיות שונות, כגון NMR. בנוסף משמשת התרכובת כמסיר צבע וכחומר ניקוי בתעשיית האלקטרוניקה. DMSO מסוגל לחדור בקלות דרך ממברנת התא ביצורים חיים ולשאת עמו תרכובות המומסות בו. ברפואה מנוצלת תכונה זו לשם הקלת הספיגה של תרופות בגוף, ומספר תרופות ניתנות בתוספת DMSO. בנוסף משמש לעיתים DMSO כתרופה אנטי-דלקתית. בביולוגיה המולקולרית משתמשים ב-DMSO על מנת להחדיר תרכובות שונות לתאים; במיוחד מדובר בהחדרת DNA זר לתאי חיידקים לשם שכפולם (תהליך הקרוי טרנספורמציה). DMSO מסוגל גם לעיתים לשפר את יעילותן של תגובות PCR; התרכובת מקלה על הפרדת שני גדילי ה-DNA בשלב הראשון של ה-PCR.
דניאל דה מוטה

דניאל דה מוטה אלבס (נולד ב-11 בספטמבר 1985 באטלברוק שבלוקסמבורג) הוא כדורגלן לוקסמבורגי ממוצא פורטוגלי המשחק כחלוץ בקבוצת ראסינג אף. סי. יוניון לוקסמבורג ובנבחרת לוקסמבורג.
קריירה

דה מוטה התחיל את הקריירה המקצוענית שלו במועדון בעיר הולדתו, אצלה אטלברוק. בעונת 2005/2006 כבש 16 שערים ובעונה לאחר מכן זכה בתואר מלך השערים של הליגה עם 24 שערים.
ביולי 2008 עבר למועדון הגדול בלוקסמבורג F91 דודלאנג' תמורת 65,000 אירו. עם קבוצת דודלאנג' זכה דה מוטה ב-6 אליפויות וארבעה גביעים.
דה מוטה בן להורים פורטוגלים שעבדו בלוקסמבורג. ב-2007 השיג אזרחות לוקסמבורגית ומשחקו הראשון היה במסגרת מוקדמות יורו 2008 נגד נבחרת אלבניה. ב-9 בפברואר 2011 כבש את 2 שעריו הראשונים במדי הנבחרת בניצחון נגד סלובקיה במשחק ידידות. ב-7 בספטמבר 2012 כבש את שערו הראשון במסגרת רשמית בהפסד 2-1 לפורטוגל.
גלישת מצוקים

ילד גולש מצוק
גולשת בנחל קומראן
גלישת מצוקים (הקרויה גם סנפלינג) היא טכניקה למעבר מכשולי גובה (בירידה) בעזרת חבלים.
גלישת מצוקים התפתחה כפעילות משנה בטיפוס מצוקים אך היום היא עומדת בפני עצמה.
העיקרון בגלישה הוא המרה של האנרגיה הפוטנציאלית (הפרש הגובה) לאנרגיית חום (על ידי חיכוך), במקום לאנרגיה קינטית (נפילה). ההמרה נעשית באמצעות חבל העובר דרך אמצעי חיכוך. הגולש יושב ברתמה הבנויה מרצועות ארוגות מסיבי ניילון ומחובר לאמצעי החיכוך בעזרת טבעת.
מקור המונח סנפלינג

סנפלינג אינה מילה באנגלית. זהו שיבוש עברי לאחד השמות של טבעת (קרבינה) שמשמשת בגלישת מצוקים. השם snap link, בשיבוש קל של ה-k ל-g, הפך ל"סנפלינג" הנשמע כמו שם פעולה באנגלית.
היסטוריה

גלישת מצוקים התפתחה כשיטה לרדת ממסלולי טיפוס סלע וטיפוס הרים.
בשנים הראשונות השתמשו לגלישה באותם חבלים ששימשו לטיפוס: חבלים שזורים מסיבים טבעיים. לחבלים אלה חיכוך רב ודי היה להעביר אותם מאחורי הגוף כדי לרדת בקצב הרצוי לאורך החבל. עם המעבר לחבלי ליבה/מעטפת מסיבים סינתטיים, הפכו החבלים לדקים יותר ובעלי חיכוך שאינו מספק. לגלישה ואבטחה בחבלים אלה פותחו אמצעי חיכוך, שתפקידם להגדיל את החיכוך עם החבל. אמצעי החיכוך הראשונים התבססו על העיקרון של החלקת החבל כשהוא מלופף על גוף מתכתי (מוט או צינור). לאחר מכן הומצאה השמינית (שתי טבעות מחוברות בצורת הספרה 8), המבוססת על אותו עיקרון, אך יעילה יותר. בשנים האחרונות פותחו מספר רב של אמצעי חיכוך חדשים המבוססים על עקרונות אחרים: יצירת כיפוף חד בחבל, המייצר חיכוך רב באותה נקודה, או צביטה של החבל בין שני חלקים של אמצעי החיכוך.
בעולם מקובלת גלישת מצוקים כאמצעי מעבר מכשולי גובה בשני ענפי ספורט: גלישת קניונים וטיפוס. בגלישת קניונים (יבשה או רטובה) גולשים במורד נחלים, והגלישה למעשה מעשירה את העבירות ומאפשרת להגיע למקומות בלתי נגישים בלעדיה. בטיפוס משמשת הגלישה כאמצעי לירידה מאמצע מסלול, במקרה חירום או במקרה שאין דרך אחרת לרדת מסוף המסלול.
בישראל התפתחה גלישת מצוקים כפעילות תיירותית בעיקר. בפעילות מאורגנת כזו מגיעה קבוצה למצוק בעל גישה נוחה ועגינות מוכנות, ומדריך מאבטח את הגולשים בזמן שהם יורדים לאורך החבל.
שיטות גלישה

עם השנים השתפרו והתפתחו טכניקות גלישה לשימושים שונים.
שיטות גלישה > גלישה תיירותית

בגלישה תיירותית מקובל להשתמש במערכת כפולה. משתמשים בשני חבלים, חבל גלישה וחבל אבטחה, שתי עגינות ושני אנשים (גולש ומאבטח). שיטה זו נחשבת לבטוחה ודורשת פחות ידע וניסיון. לעומת זאת היא מסורבלת ודורשת זמן רב. כיוון ששני החבלים קשורים לעגינה, שיטה זו אינה יעילה לטיולי קניונינג ולטיפוס (כי החבלים יישארו קשורים לעגינה שלמעלה אחרי שכולם יגלשו). 
חבל גלישה הוא החבל עליו תלוי הגולש. חבל זה מחובר לעגינה בראש המצוק והוא פרוש לאורך המצוק. הגולש מחליק לאורך החבל בעזרת אמצעי חיכוך המאפשר לו לשלוט על קצב הירידה.
חבל אבטחה הוא חבל שני המשמש לאבטחת הגולש על ידי מאבטח. קצהו של חבל האבטחה קשור לגולש והוא עובר באמצעי חיכוך המחובר לעגינה ואחוז בידי המאבטח. במקרה הצורך יכול המאבטח לבלום את הגולש ללא הפעלת כח רב. על המאבטח לוודא כי חבל האבטחה כמעט מתוח לכל אורך הירידה.
שיטות גלישה > עבודות גובה בגלישה

בעבודות גובה בגלישה, בדומה לגלישה תיירותית, משתמשים במערכת כפולה של חבלים. שני החבלים מחוברים לעגינה הנדסית, והגלישה היא באבטחה עצמית.
העובד יושב על כיסא מיוחד, כדי להקל מהלחץ של הרתמה על הירכיים וציוד העבודה מחובר לכיסא בצורה מאובטחת. לחבל הגלישה מחובר אמצעי חיכוך, ואליו מחובר הכיסא ומאובטח העובד.
שיטות גלישה > גולש אחרון

בטיפוס וקניונינג מקובל להעביר את החבל דרך עגינה (ולא לקשור) כך ששני קצותיו ישתלשלו לאורך המצוק. כך ניתן לגלוש על שני החבלים (למעשה אותו חבל) ולאחר מכן למשוך את החבל מלמטה. שיטה זו נקראת "גולש אחרון".
שיטות גלישה > מערנות

בגלישה לתוך מערות (מערנות - caving) מקובל להשתמש בחבל אחד בלבד. על פי גישה זו משאירים את החבל לאחר הגלישה ומטפסים עליו אחר כך ליציאה מן המערה. טכניקת השימוש בחבל במערנות נקראת SRT - Single Rope Technique ומתייחסת לכל השימוש בחבל: גלישה, טיפוס, הרמת ציוד וחילוץ, הכול בחבל אחד.
אתרי סנפלינג נפוצים בארץ

בישראל ישנם מספר אתרי סנפלינג נפוצים. אלפי גולשי מצוקים מגיעים לאתרים אלה מדי שנה. חלק מהגולשים מטפסים כפעילות ספורטיבית, אך ישנם מקומות שללא סנפלינג לא ניתן להגיע אליהם. אתרי הסנפלינג הנפוצים ביותר הם (רשימה חלקית):
בצפון הארץ:
מצוק רמים מעל קריית שמונה
נחל זוויתן ברמת הגולן
מצוק גפת, הגלבוע
מחצבות קדומים בכרמל
מערת קשת
סמוך לכפר פורדיס
במרכז הארץ:
מצוק שילת, סמוך למודיעין
מצוקי בית אריה (שני מצוקים)
במדבר יהודה:
נחל תמרים
נחל קומראן
נחל טור
נחל חצצון, הכולל את המפל הגבוה ביותר המורשה לגלישה בארץ - 110-120 מטר.
נחל רחף
בדרום הארץ:
סמוך למצפה רמון, מצוק מעל למכתש רמון
ראו גם

טיפוס
פאסט-רופ
הערות שוליים

↑  בדומה לבלימת מכונית, המתבצעת באמצעות אמצעי חיכוך - דיסקת בלימה, הנלחצת ונצמדת לגלגל עם הלחיצה על דוושת הבלימה, אם כי במקרה זה ההמרה היא מאנרגיה קינטית לאנרגיות אחרות, בהן אנרגיית חום.
↑  באנגלית בריטית הפעולה נקראת abseiling, ובאנגלית אמריקנית - rappelling.
↑  רוביק רוזנטל, הסנפלינג הציוני, בלוג השפה העברית של מילון רב-מילים, 20 בנובמבר 2011
↑  ד"ר רחלי עינב‏, אתר לגלישת מצוקים נפתח בכפר ערבי בדרך לצפון, באתר וואלה, 28 ביוני 2020
↑  מדבר יהודה מצוין כיחידה נפרדת, משום שמצויים בו מרבית מפלי הגלישה בארץ, שהם גם הפראיים והאתגריים ביותר.
| --- | --- |
בקרת זהויות :  NLI: 987007560894905171  BnF: cb16647839s (data)  LCCN: sh86005265
דניאל דגן

ערך זה עוסק באיש תקשורת. אם התכוונתם לקצין צה"ל, ראו .
| --- | --- |
אין תמונה חופשית
 לידה:  1944 (בן 80 בערך) קהיר, מצרים 
 מדינה:  ישראל ישראל
 השכלה:  אוניברסיטת תל אביב 
 קישורים חיצוניים
 www.danieldagan.com
 
דניאל דגן (נולד ב-1944) הוא איש תקשורת, עיתונאי וסופר ישראלי המתגורר בגרמניה.
ביוגרפיה

דגן נולד בשנת 1944 בקהיר, בשנת 1952 עבר עם משפחתו לצרפת ושנה לאחר מכן עלה לארץ, הועבר לקיבוץ משמר העמק ושם התחנך, שירת בצה"ל ככתב בעיתון צבאי. לאחר השירות פנה ללימודי מדעי המדינה באוניברסיטת תל אביב, לאחר סיום לימודיו עבד בעיתון דבר ולאחר מכן היה הכתב המדיני בעיתון מעריב ולאחר מכן עיתונאי הארץ, דגן עבד גם תקופה קצרה עבור גלי צה"ל ובסוכנות הידיעות היהודית. דגן שימש ככתב של רשות השידור (בערוץ הראשון וברשת ב') בגרמניה שם הוא מתגורר בשנים האחרונות, כמו כן משמש כתב העיתון גלובס, לאחר סגירת רשות השידור והקמת תאגיד השידור הישראלי דגן ממשיך בתפקידיו בכאן 11 ובכאן ב.
דגן כתב ספרים בשפה הגרמנית בנושאי ישראל ויחסיה עם שכנותיה.
דגן כותב מאמרי דעות ופרשנות בעיתונים מובילים ובכתבי עת באירופה ומופיע ברדיו ובטלוויזיה בגרמניה. הוא מומחה ליחסי ישראל - אירופה, ומדריך סיורים לישראלים בברלין. דגן חבר באגודת העיתונאים באירופה ובאיגוד העיתונאים הזרים בגרמניה.